15. toukokuuta
Tapahtumia

1252 – Paavi Innocentius IV antoi paavillisen bullan ad extirpanda, joka antoi keskiaikaiselle inkvisitiolle oikeuden kiduttaa harhaoppisia mutta joka myös asetti rajat kidutukselle. Kidutuksen käyttö yleistyi nopeasti katolisessa Euroopassa.
1602 – Bartholomew Gosnold löysi ensimmäisenä eurooppalaisena Cape Codin.
1618 – Johannes Kepler vahvisti aikaisemmin hylkäämänsä havainnot planeettojen liikkeen kolmannesta laista (hän oli keksinyt sen jo 8. maaliskuuta mutta hylkäsi ajatuksen alustavien laskelmien jälkeen).
1718 – Lontoolainen lakimies James Puckle patentoi maailman ensimmäisen konekiväärin.
1756 – Seitsenvuotinen sota alkoi, kun Englanti julisti sodan Ranskalle.
1795 – Ranskan Napoleon saapui Milanoon juhlittuna.
1811 – Paraguay itsenäistyi Espanjasta.
1836 – Francis Baily havaitsi ”Bailyn helmet” rengasmaisen auringonpimennyksen aikana.
1848 – Jalkapuurangaistus lakkautettiin Suomessa.
1851 – Rama IV kruunattiin Thaimaan kuninkaaksi.
1869 – Naisasialiike: Susan B. Anthony ja Elizabeth Cady Stanton muodostivat naisten äänioikeutta ajaneen yhdistyksen National Woman Suffrage Association New Yorkissa.
1902 – Lyman Gilmoren väitetään olleen ensimmäinen henkilö, joka lensi moottorikäyttöistä lentokonetta Grass Valleyn ulkopuolisella pellolla Kaliforniassa (höyrykäyttöinen liidokki).
1905 – Las Vegas perustettiin Nevadassa, kun 110 aaria maata huutokaupattiin (siitä tuli myöhemmin kaupungin keskusta).
1911 – Yhdysvaltain korkein oikeus julisti Standard Oilin olleen Sherman Antitrust Actin mukainen ”unreasonable monopoly” ja määräsi yhtiön pilkottavaksi.
1918 – Suomen sisällissota päättyi: Valkoiset ottivat haltuunsa venäläisten joukkojen hylkäämän Inon linnoituksen.
1918 – Yhdysvaltain postilaitos aloitti maailman ensimmäisen lentopostipalvelun (New Yorkin, Philadelphian ja Washingtonin välillä).
1928 – Mikki ja Minni Hiiren ensiesiintyminen piirrosfilmissä Plane Crazy.
1930 – Ellen Churchistä tuli maailman ensimmäinen lentoemäntä lennolla Oaklandista (Kalifornia) Chicagoon (Illinois). Lentokone oli Boeingin kolmimoottorikone.
1932 – Japanin pääministeri Inukai Tsuyoshi sai surmansa vallankaappausyrityksen yhteydessä.
1934 – Yhdysvaltain oikeusministeriö tarjosi 25 000 dollarin palkinnon pankkiryöstäjä John Dillingeristä.
1934 – Höyrylaiva Louhen haaksirikossa Kallavedellä Leppävirralla hukkui 34 ihmistä.
1940 – Toinen maailmansota: Saksan joukot valtasivat Amsterdamin ja Pohjois-Ranskan.
1940 – Nailonista valmistetut sukat tulivat myyntiin Yhdysvalloissa.
1940 – Ensimmäinen McDonald’s-ravintola perustettiin.
1941 – Joe DiMaggion ennätysmäinen 56 baseball-pelin voittoputki alkoi.
1942 – Toinen maailmansota: Yhdysvalloissa säädettiin laki armeijan naisjoukoista, Women's Auxiliary Army Corps (WAAC).
1943 – Josif Stalin hajotti Kominternin, kommunistisen internationaalin (ns. Kolmannen internationaalin).
1948 – Israelin itsenäisyyssota: Egypti, Transjordania, Libanon, Syyria, Irak ja Saudi-Arabia hyökkäsivät Israeliin.
1955 – Itävallan valtiosopimus solmittiin Wienissä.
1957 – Yhdistynyt kuningaskunta testasi ensimmäistä vetypommiaan Operaatio Grapplessa.
1958 – Neuvostoliitto laukaisi Sputnik 3:n.
1960 – Sputnik 4 laukaistiin maatakiertävälle radalle.
1963 – Mercury-avaruusohjelma: Nasa laukaisi avaruusohjelman viimeisen avaruuskapselin Mercury 9:n. Nasan pääjohtaja James Webb kertoi kongressille 12. kesäkuuta, että Mercury-avaruusohjelma on saatu loppuunsuoritetuksi.
1969 – Finnair avasi ensimmäisen mannertenvälisen lennon New Yorkiin.
1972 – Häiriintynyt työtön Arthur Bremer ampui Alabaman kuvernööriä George Wallacea tämän presidentinvaalikampanjan aikana Marylandin Laurelissa. Wallace halvaantui.
1988 – Neuvostoliiton sota Afganistanissa: kahdeksan sotavuoden jälkeen Puna-armeija alkoi vetäytyä Afganistanista.
1990 – Vincent van Goghin maalaus Portrait of Doctor Gachet myytiin ennätysmäisellä 82,5 miljoonalla dollarilla.
1991 – Edith Cressonista tuli Ranskan ensimmäinen naispääministeri.
1991 – Serbian edustajat estivät Kroatian Stjepan Mesićin valinnan Jugoslavian presidentiksi.
1992 – Expo '92 -maailmannäyttely avattiin Italian Genovassa.
2011 – Suomi voitti jääkiekon maailmanmestaruuden toisen kerran maan historiassa.
2012 – François Hollande astui virkaansa Ranskan presidenttinä.